Springgrove Estate | LekkeSlaap
Vanaf R1 218 per nag (vir 2 persone)
Springgrove Estate bied bekoorlike selfsorgverblyf op 'n privaat houtplaas, 17 km van Lothair en 35 km van Chrissiemeer af, in die hartjie van Mpumalanga se distrik New Scotland. Die plaas is naby die Swaziland-grens vir diegene wat hul paspoort wil saambring en 'n daguitstappie na die koninkryk wil geniet. Springgrove Farm het 'n verskeidenheid voëlspesies vir die wat van voëlkyk hou, en spog ook met 'n paar San-rotstekeninge wat deel vorm van die Grootvlei-natuurerfenisgebied. Gaste kan hul bergfietse saambring en die fietsryroetes in en om die vlei en plantasies geniet.
Springgrove Estate bied selfsorgverblyf in verskillende eenhede rondom die hoofhuis, met privaatheid gewaarborg. Elke eenheid is goed toegerus vir selfsorg met kombuisgeriewe en 'n leefarea met 'n TV met sekere DStv-kanale.
Die landgoed bied 'n verskeidenheid lokale vir troues, korporatiewe geleenthede en privaat funksies wat aanpas by gaste behoeftes. Springgrove Estate is ideaal vir gaste wat op soek is na ontspanning of sakewegbreke in 'n rustige omgewing, weg van die stadslewe.